section_heading: Povijest sastava
paragraph_text: God.name nastaje spajanjem vrsarske grupe No Name i porečke grupe Godine. U početku sviraju rock obrade, a kasnije stvaraju autorsku glazbu te snimaju dva demouratka. Pod imenom God.name djeluju od 2003. godine. 2005. godine u LA Studio - Rovinj, God.name započinju snimati pjesme za prvi album Moje riječi. Nakon godinu dana dovršavaju album. 2007. godine album izlazi za etiketu Aquarius Records. I bez medijskog poguravanja ušao je u deset najprodavanijih hrvatskih albuma. Žanra je - kršćanski rock i post-grunge srodan grupi Creed te nešto malo slično na Pearl Jam. Dio stihovnih i glasovnih utjecaja potječe od nekih hrvatskih rock skupina, a drugi od niza američkih post-grunge i moderniziranih hard rock sastava s konca 90-ih.Aleksandar Dragaš: Zaboravite, ne dolazi novi val Jutarnji list. 27. travnja 2007. . Pristupljeno 24. rujna 2020. Sredinom lipnja 2009. godine objavljena je pjesma Kiša, najavni singl drugog albuma Krugovi koji je dovršen početkom 2011. godine.